भुटानी ङ्गुल्ट्रुम

ङ्गुल्ट्रुम (जोङ्खा भाषा:དངུལ་ཀྲམ, , अङ्ग्रेजी: Ngultrum प्रतीक : Nu., कोड : BTN) भुटान साम्राज्यक मुद्रा छी। एकरा १०० छेरटुम (ཕྱེད་ཏམ, )मे विभाजित कएल अछि, जे सन् १९७९ धरि सिक्का पर 'छेरटुम' कऽ रूपमे लिखल जाएत छल। भुटानक शाही मौद्रिक प्राधिकरण, ङ्गुल्ट्रुम बैङ्क नोट आ सिक्कासभक खनन प्राधिकरण छी। ङ्गुल्ट्रुम केर वर्तमान समयमे समताक रूपमे भारतीय रुपयाक बराबर आँकल गेल अछि।

 शब्दोपत्ति 
ङ्गुल्ट्रुम शब्दक व्युत्पत्ति जोङ्खा भाषा के 'ङ्गुल,' (अर्थ- चाँदी) आ मैथिलीक 'ट्रुम' (अर्थ- पैसा)सँ मिल बनल अछि। 

 इतिहास 
सन् १७८९ धरि, कुच बिहार टकसालक सिक्का भुटानमे फैल गेल छल। एकर बाद, भुटान अप्पन सिक्कासभ स्वयं जारी केनाए सुरु कएल छल जकरा 'छेरटुम' कऽ नामसँ जानल जाएत छल। एहिमे बेसी सँ बेसी चाँदी केर अठन्नी छल। सन् १९२९ धरि मात्र एक प्रकारक अङ्कित कएल चाँदी आ ताम्बा केर सिक्का जारी कएल गेल छल, जब आधुनिक शैली केर चाँदीक रुपयाक सिक्का पेश कएल गेल। एकर बाद सन् १९३१ मे काँसक १ पैसा (सन् १९२८ दिनाङ्क) आएल।

ओकर बाद निकलक अठन्नी (१⁄२ रुपया केर सिक्का) सन् १९५० मे पेश कएल गेल छल। जतय कुचबिहार टकसालक सिक्कासभ भुटानक अप्पन सिक्कासभक सङ्ग परिचालित रहल आ सन् १९५७ मे दाशमिक मुद्रावली क प्रयोग आरम्भ भेल छल। एकर अनुसार सिक्कासभक भुटानक प्रथम अङ्कमे नबका पैसाक रूपमे पेश कएल गेल छल। सन् १९६६ मे २५ नबका पैसा, ५० नबका पैसा आ १ रुपयाक सिक्के जारी कएल गेल छल, जे कि ताम्र निकलक छल।

जतय भुटानी सरकार सन् १९६० केर दशकमे अप्पन अर्थव्यवस्था विकसित केलक आ सन् १९६८ मे मौद्रीकरणक बाद बैङ्क अफ भुटानक स्थापना भेल छल। सन् १९७४ मे मौद्रिक सुधार भेलाक बाद भुटान सरकारद्वारा आधिकारिक तौर पर ङ्गुल्ट्रुम केर १०० छेरटुमक बराबर १ ङ्गुल्ट्रुमक रूपमे स्थापित केनए छल। ङ्गुल्ट्रुम अप्पन मूल्य केर पहिने जका भारतीय रुपयाक बराबर राखलक आ भुटानी सिक्का सेहो ई तथ्य केर बनाए राखलक।

सन्दर्भ सामग्रीसभ

श्रेणी:भुटानी मुद्रासभ
श्रेणी:भुटानक अर्थतन्त्र
श्रेणी:स्थिर विनिमय दर